اویان نیوز: بیلیم آداملاری، سیبریده ۳۰ مین ایل بویونجا بوزلاق طبقهسینین آلتیندا یوخودا اولان بیر ویروسو یئنیدن جانلاندیرمایی باجاردی.
ویروسون حیاتا قاییتدیقدان سونرا یئنیدن بولاشیجی حالا گلدیگی آچیقلاندی.
فرانساداکی آیکس- مارسیل اونیورسیتهسیندکی علمی آراشدیرما مرکزیندن پروفسور جین -میشل کلاوئری، “بو قدر اوزون بیر مدتدن سونرا هله یولوخوجو اولان بیر ویروسو ایلک دفعه گؤروروک” دئدی.
کلاوئری، ویروسون اینسانلار یا دا حیوانلار اوچون هر هانسی بیر تهلوکه میدانا گتیرمدیگینی، یالنیز تک حجرهلی اورگانیزملری ائتکیلهدیگینی سؤیلهدی.
اوبیریلریندن فرقلی اولاراق میکروسکوبلا گؤرولهبیلهجک قدر بؤیوک اولان ویروسلارین، تخمینا ۱،۵ میکرومتر اوزونلوغوندا و ایندییه قدر تاپیلان ان بؤیوک ویروس اولدوغو قید ائدیلدی.
سیبریدکی بوز قاتلاری آلتیندا داها اؤلومجول ویروسلارین دا تاپیلابیلهجگینه ایشاره ائدن بیلیم آداملاری، بوز قاتمانلارینین کورهسل ایستیلشمه سببیله اریدیگینی، بؤلگهنین گلهجک ایللرده بؤیوک بیر تهدیدله قارشی قارشییا قالابیلهجیی قونوسوندا اویاردی.
قایناق: ت ر ت تورکی
azb_Arab azb_Arab azb_Arab azb_Arab azb_Arab azb_Arab ckb_Arab